محبّت اهلی باتار مین ملاله آخشاملار
شکسته بولبوله بنزهر بلا چکن عاشیق
گولوندن اؤتری ائدر آه و ناله آخشاملار
گونوزلر عاشیقه طعن ائتمه کی، گولوب دانیشیر
سالار فراقین، اونی گور نه حاله، آخشاملار
دوشهنده زولفون اوزه، قاشلارین خیاله دوشر
باتاندا گون، باخار عالم هیلاله آخشاملار
شرابی یارسیز ایچسهن بیر آزدا غم گتیرهر
گول اوزلی یار ایله اول همپیاله آخشاملار
بیر اؤزگه لذّتی وار، عاشیقایله معشوقه
رقیبسیز اولا محرم وصاله آخشاملار
میسّر اولماسا گوندوز سنه شراب ایچمک
اوُنوتما، واحد، اونی لامحاله آخشاملار!
شاعیر: علی آقا واحد
طبقه بندی:
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab prs_Arab